Christoph Bernhard

Christoph Bernhard (1628–1692) var en tysk komponist, kapellmester og musikkteoretiker.

 Liv og virke 
Bernhard fikk sin første musikkundervisning i Danzig; framfor alt av Sweelinck-elevene Paul Siefert og Christoph Werner. I 1648 ble han sanger ved Dresdner Hofkapelle som ble ledet av Heinrich Schütz. Rundt 1650 foretok han en ettårig reise til Italia der han blant annet ble kjent med Giacomo Carissimi, kapellmesteren ved Collegium Germanicum i Roma. Bernhard oppholdt seg også i Italia ni måneder i 1656.  I 1655 ble han visekapellmester i Dresden, en stilling han hadde til 1664.

I 1664 overtok han stillingen som musikkdirektør og kantor ved  i Hamburg etter Thomas Selle.

I 1674 vendte han tilbake til Dresden og gjenopptok stillingen som visekapellmester. Han var ellers musikklærer for prins Johan Georg IV av Sachsen og broren, den senere kong August II av Polen av Polen. I 1680 ble han utnevnt til hoffkapellmester.

Heinrich Schütz regnet Bernhard som en av sine beste elever og gav ham i oppdrag å skrive en motette til sin gravferd. Bernhard skrev også en gravferdsmotett for Johann Rist, dessuten lieder, arier og kirkemusikk.

Bernhard skrev viktige musikkavhandlinger med temaer som kontrapunkt, moduslære, stillære, ornamentikk- og figurlære. Han regnes som et speilbilde av Schütz' komposisjonslære.

 Verk 
 Komposisjoner 
 Da pacem Domine
 Reminiscere, miserationum tuarum Domine
 Herzlich lieb hab ich dich, o Herr
 Ich sahe an alles Thun
 Heute ist Christus von den Toten auferstanden
 Wohl dem, der den Herren fürchtet

 Skrifter 
Bernhard publiserte fire musikkteoretiske skrifter. Verken publiseringsår eller hvilken rekkefølge de ble utgitt i er kjent:
 Von den doppelten Contrapuncten
 Ausführlicher Bericht vom Gebrauch der Con- und Dissonantien
 Tractatus compositionis augmentatus (avhandling om komposisjon etter Heinrich Schütz' lære)
 Von der Singekunst oder -manier

 Referanser 

 Litteratur 


 Irenäus Totzke: Christoph Bernhard (1627/28-1692). Ein Schütz-Schüler aus Danzig. I Westpreußen-Jahrbuch, bind. 58 (2008), , s. 35-48.
 Stephen Rose: A Lübeck music auction, 1695. I Schütz-Jahrbuch 30 (2008), 171–190

 Eksterne lenker 
 Kortbiografi på Bach Cantatas Website



Kategori:Barokkomponister
Kategori:Tyske komponister
Kategori:Tyske musikkteoretikere
Kategori:Personer fra Kołobrzeg